Wen: Geniet dié naweek ’n wynfees in Centurion! | Maroela Media
Wen: Geniet dié naweek ’n wynfees in Centurion!
Tokara-wyne is deel van die groot verskeidenheid by die fees. (Foto: Verskaf)
Die gesogte jaarlikse Oesfees wat by Leriba Hotel en Spa gehou word, vind hierdie naweek van 26-27 Mei weer plaas. Dié fees stel uitsoekwyne van meer as 100 bekroonde kelders in Suid-Afrika beskikbaar.
Die verskeidenheid SA topwyne sal aangevul word met uitgesoekte kase, olywe en speserye. Vars oesters en ŉ verskeidenheid vonkelwyne sal ook beskikbaar wees.
Heerlike maaltye kan by Leriba se twee restaurante, die bekroonde Hemmingway’s Restaurant & Wine Cellar en Chapters Restaurant gekoop word. Professionele sjefs van verskeie sjefskole in Suid-Afrika sal ook interaktiewe kookklasse aanbied.
Kaartjies sluit ŉ gratis wynglas en wynproe in en kan deur Computicket teen R150 gekoop word, of by die hek vir R160. Leerders onder 18 kan verniet toegang verkry en groepbesprekings is beskikbaar. ŉ Pendeldiens is ook van die Centurion Gautrein-stasie af beskikbaar.
WEN: Vyf lesers en hul metgeselle kan dié fees op 26 of 27 Mei bywoon. Om in te skryf, stuur jou naam, van, kontaknommer en antwoord na [email protected] en beantwoord die volgende vraag: Waar word die jaarlikse Oesfees gehou? Elke wenner wen ŉ dubbelkaartjie en word per e-pos in kennis gestel. Bepalings en voorwaardes geld. Vir meer inligting oor dié fees, besoek hul Facebook-blad hier.